
foaie să grăbească cu trimiterea plăţii de abonament. 
Administraţia foii „ȚARA NOASI RA". 





Cetitorilor. 


Pe toți, cărora le ajunge în mani această foaie îi 
rugăm să 0 cetească și dacă o socot de potrivită 
trebuințelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 

Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste: articole si știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

IMBUNATATIREA SORȚI TARANULUI ÎN 
ROMÂNIA. 


În urma legii rurale române din 1864 a cărei notă 
caracteristică este prea pufin pământ de. hrană pentru 
sătenii împroprietăriți şi frustrarea lor de pășune și pădure, 
iar de altă parte în urma exploatării abuzive a muncei 
ţăranului, cum și a prea putinei atențiuni pe care cer- 
curile competente a dat-o plângerilor și protestelor fă- 
cute contra acestei stări de lucruri, — soartea ţăranului 
din România ajunsese de nesuferit și a provocat regre- 
tabilele turburări din Martie trecut. 

În fața acestui rău, din nefericire, adânc înrădăcinat, 
toți s'au trezit ca dintrun vis urit, și-au tras sama si 
au pus la cale o serie de măsuri de sanare. Chestiunea 
agrară nu mai puteă să rămână în condiţiile de până 
acum. 

Deja în 12 Martie trecut li s'a pus în vedere ta- 
ranilor de însuș Regele o serie întreagă de reforme 
economice și sa ales o comisiune parlamentară care 
să studieze proiectele de lege ce guvernul aveă să pre- 
zinte la timpul său. 

În zilele trecute, după studii temeinice şi amănunțite 
făcute în timp de peste o jumătate de an, guvernul 
liberal a prezentat numitei comisii alcătuită din valoroși 
membri ai parlamentului următoarele 14 proiecte de legi: 

1. Învoelile agricole; 2. Casa rurală; 3. Monopolul 
cârciumelor ; 4. Asociațiile țărănești ; 5. Judecătorii de ocol; 
6. Contra trusturilor; 7. Arândarea moșiilor la țărani; 
8. Asupra moștenirilor țărănești; 9. Birourile de muncă 

agricold; 10. Indemnizarea proprietarilor pagubiti pe 
vremea răscoalelor; 11. Reforma jandarmeriei rurale; 
12. Reforma administraţiei la sate; 13. Asupra terenu- 
rilor petrolifere; 14. Înființarea ministerului de agricultură. 

Primul proiect despre Învoelile agricole tocmai este 
în desbaterea comisiunii. El cuprinde următoarele ca- 
pitole: 

1. Învoelile agricole; 2. Arendarea de pământuri; 
3. Izlazul comunal și pășunatul; 4. Muncile agricole; 
5. Dispoziţii generale; 6. Procedura, — toate constătă- 
toare din 105 paragrafi. 

In acest proiect se cuprind principalele soluții pentru 
rezolvarea chestiunii agrare, care preocupă țara întreagă. 

Acest proiect intenţionează a introduce în mod 
obligator în raporturile de azi dintre proprietari sau 
arendași și ţărani următoarele cinci modificări însemnate :. 

1. A căutat să simplifice învoelile azi existente, 
determinând cu preciziune obligaţiunile și drepturile fie- 
cărei părți și împedecând cu desăvârșire învoelile, cari 
erau din cale afară asupritoare pentru ţărani; 

2. Pentru a stârpi abuzurile ce se făceau, a stabilit 
ca arendările de pământ și muncile să fie supuse unui 
maximum ȘI minimum de preţuri; 

3. A luat măsurile cuvenite ca să asigure fiecărei 
comune un izlaz comunal, pentru a da ţăranilor o liber- 
tate mai mare în facerea învoielilor cu proprietarii sau 
arendașii si pentru a le înlesni locuitorilor să ţină vitele 
trebuincioase gospodăriei lor şi vaci de lapte; 

4. A prevăzut o serie de dispoziţiuni pentru a în- 
lătură abuzurile ce se făceau cu măsurătoarea falză, 
nedijmuirea și nerăfuiala la timp, cum și pentru a în-. 
troduce îmbunătățiri în felul de cultură al țăranilor. 

5. A luat toate măsurile cuvenite pentruca să exe- 
cute aceste dispozițiuni legale și pentruca, în caz de 
neexecutare a contractului, atât țăranul să poată obține 
dreptate, cât și proprietarul să nu fie ameninţat în in- 
teresele lui. 

Pecum vedem si numai din această schițare ge- 
nerală, fiecare din punctele acestui proiect de lege co- 
respunde unor mari nevoi de toți cunoscute și recu- 

noscute, și ele sunt menite a îmbunătăți în mod sim- 
titor soartea ţăranului, 

Și dacă, în legătură cu acest proiect de lege, cele- 
lalte 13 proiecte prezentate de guvern, vor deveni și 
ele lege, este sigur că multe din relele trecutului se vor 
înlătură, si o eră nouă, era de înfrățire între diferitele 
clase si de bunăstare generală se va introduce pretu- 
tindeni. Îndeosebi țăranul, talpa ţării, se va ridică la o 
stare mai bună și mai fericită, care cu tot dreptul o 
merită. 


GRÂNARE BISERICEȘTI. 


Afacerea grânarelor bisericești a fost adeseori di- 
scutată în foile noastre. In unele foi sau publicat și 
proiecte de statute în acest scop. 

Acum s'a reluat de nou firul discuţiilor în scopul 
înființării de fonduri bisericești, dupăce trebuinţele sunt 
foarte mari și ele cresc din an în an, iar bisericile și 
școalele sunt sărace, multe din ele neavând nici un fel 
de avere. 

Si, Doamne, ce n'am fi putut face până acum? Pen- 
trucă nu e comună cât de mică şi de săracă, care să 
nu fi putut adună din prisosurile locuitorilor fonduri mai 
mari Sau mai mici după împrejurări. 

Țăranul nostru dă bucuros si mai cu seamă pentru 
biserică, deoarece credincios și înzestrat cu multe însu- 
siri nobile fiind, vede în fapta sa o lucrare bună, îndeo- 
sebi pentru mântuirea sufletului său. Dacă nu lipsește 
persoana, care să știe înduplecă inimile, este cu nepu- 
tință să se găsească comune în care nu Sar puteă adună 
averi pe seama bisericii. Asa a fost în trecut, asa e în 
timpul de fata. 

Cât de bine ar prinde bisericilor noastre dacă fie- 
care din ele ar dispune, după împrejurări, de câte un fond 
de mai multe sau mai puţine mii. Câte greutăți și câte 
nevoi sar puteă întimpină acum şi în viitor prin aceste 
averi. Ar fi ajutată biserica, ar fi ajutată școala si ar puteă 
fi ajutat însuș poporul în împrejurări grele. Ar fi unde 
să se pună mâna când lipsa bate la use. 


© BCUCIuj 


730 © ȚARA NOASTRĂ | 








Ei, dar în trecut am stat cu mânile în sân, și fon- 
duri ori grânare bisericești nu am înfințat și nu avem. 
Fi-va oare tot asa si în viitor? 

Să sperăm că bunul simţ si împrejurările în cari 
trăim ne vor îndrumă pe calea cea bună, ne vom pune 
pe lucru în toate comunele înzestrând bisericile cu averi 
și astfel le vom asigură viitorul. 

Ca dovadă că se poate lucră cu spor în această 
direcţiune, fie-ne de învățătură pilda ce ni-o dă parohia 
gr.-cat. din Doștat, comitatul Albei inferioare. 

Din inițiativa si la îndemnul preotului local, dl Zoan 
Albon, înainte cu 9 ani se înființează în parohie un 
grânar bisericesc, ale cărui statute au fost aprobate de 
consistor.!) 

Dela membrii grânarului se adună an de an în sumă 
rotundă cam 180 feldere de bucate. 

Cu banii primiți pentru bucatele întrate ca taxe, — în 
primii trei ani, toamna, se cumpăraseră alte bucate cu 
preţ ieftin, iar prin luna lui Maiu se împărțiau pe aştep- 
tare, până prin Noemvrie, membrilor mai lipsiţi cu preţul” 
cum se vindeau bucatele în piața cea mai apropiată, a 
oraşului Mercurea. 


Alte izvoară de venit ce sau creat pe seama grâ- 
narului sunt următoarele: 

S'a schimbat destinaţia unui obiceiu numit «iertare». 
Anume la mormânt, cu prilejul îngropăciunilor, se da 
fiecărui om câte un crucer sub titlul de «iertare». Acești 
cruceri dela înființarea grânarului se plătesc în cassa 
aceluia. 

In loc de vinul de paos sa întrodus plătirea acelui 
paos cu 1-2 cruceri de o liturghie de prescuri. Din 
aceste două poziţii întră la an un venit de 80—100 co- 
roane. 

La comassarea hotarului, săvârșită în 1900, s'a dat 
o progadie nouă de 1'/, jug., al cărei venit anual de 
50—60 cor. întră de asemenea în cassa grânarului. 

Din transacția unui teritor bisericesc s'a mijlocit un 
preţ de 3600 cor., care a întrat și el în cassa grânarului. 


1) Statutele le vom publică în numărul viitor al foii. 

Din aceste mijloace și pe lângă o manipulaţie con- 
știențioasă, purtată în cei dintâi trei ani gratuit, iar de 
atunci încoace pe lângă o mică remunerație socotită în 
percente şi anume 4%, dela bucate și 2%, dela bani 
(nu și dela sumele depuse la bănci), — grânarul din 
Doştat sa ridicat în timp de 8 ani de viață la suma 
de 10,155 coroane. | 

Nu ne îndoim de loc, că ce s'a putut face în Doştat, 
se poate face pretutindeni în comunele noastre. 

Preoțimea noastră are de împlinit și în această 
direcție o datorință foarte însemnată, punând la cale 
adunarea de mijloace pentru asigurarea viitorului bise- 
ricii si al școalei. 

De aceea recomandăm tuturor să stărue cu trup și 
suflet în această direcție mult promițătoare, dar aproape 
nesocotită până acum. 

Inființaţi grânare bisericești! 


SCRISORI CATRA ȚARANI. 
VII. 





Bade Sofroane! 

Te miri că dece nu suntem şi noi Românii asa de bogaţi 
ca, de pildă, vecinii noștri Saşi. 

Da eu încă mă mir de Dta că te mai miri, când trăieşti cu 
ei de-atâta vreme, și nu ţi-a trecut prin minte să-ţi zici: „Măi 
Șofroane, ia să te mai uiţi și 'mprejur de tine, să mai vezi cum 
fac si alţii de le merge bine; că de-i lucră tot numai de capul 
tău, asa cum te-ai pomenit din bătrâni, greu ti-i vedeă cu vacă 
grasă 'n grajd şi cu jântiţă 'n oala de pe poliţă“. 

Că de te uitai, nu mă mai întrebai pe mine. 

Trebuie să ştii, bade Şofroane, că numai aia-i vieaţă, numai 
atunci trăim în lumea asta, când muncim, când ne batem capul, 
când suntem cu ochii 'n toate părţile; că atunci nu numai că 
trăim şi ne mișcăm noi, oamenii, dar trăiește si se mişcă toată 
maşinăria din noi, pe care ne-a dat-o Dzeu, nu ca s'o lăsăm să 
ruginească, ci ca s'o facem să umble cu socoteală spre fo- 
losul nostru și spre împlinirea poruncii dumnezeiești, care zice: 
„întru sudoarea feţei tale să-ţi câştigi pânea cea de toate zilele“. 

Da n'ai băgat dta de seamă, că dacă te mişti mereu, dacă 
lucri regulat, zi cu zi, parcă te simţi mai ușor, mai sprinten, 

mai vioiu; și când stai locului, fără să faci vr'o treabă, două 
trei zile, parcă te simţi mai grą, mai molatec, mai nătâng, şi 
te doare spetele, şi te junghie prin coaste si ţi capul zăpăcit, 
şi par'că ai tot zăceă, asa ti de greu în toate oasele? 

De unde vine asta?... 

De-acolo, că timpul care-l petreci în nelucrare nu este o 
odihnă, cum zic unii, ci este un început de burhăneală, — un în- 
ceput de ruginire a maşinăriei ce-o avem în noi. Căci, să nu crezi 
la ceice-ţi zic, că omul care nu lucră trăieşte mai bine şi e 
mai fericit. 

Doamne fereşte! 

Omul acela îi cel-mai nefericit din lumea asta, îi vrednic 
să-i plângi de milă. Că de bate vântul şi nu-i îmbrăcat gros se 
răcește, de ridică o buturugă de jos, îl doare două zile mânile, 
de stă plecat pe vine câteva minute, începe să trămure din pi- 
cioare ca o babă si, dacă ţiai prinde mintea să-l iai la fugă, 
apoi, de-l alergi 20—30 de paşi, cade grămadă ca un snop, că 
i-se înăduşe răsuflarea, şi de i cârpi o palmă, să risipe ca o pă- 
puse de zăpadă. 

Apoi aia-i fericire ?... Ba zău că nul... 

Numai munca dă putere trupului, numai munca întărește 
vinele omului, numai munca înviorează şi învioşează pe om şi-l 
face să ajungă suta de ani! Dar, se înţelege, munca cu socoteală, 
cu rânduială; da nu cum facem noi, Românii, că 'ntr'o zi do- 
borim lumea, şi apoi, când ne prinde lenea, suntem ca plumbul. 

Vezi, bade Şofroane, aici stă cheia, şi a sănătăţii și a vi- 
guroşiei, si a veseliei, şi a bunăstărei noastre. , 

Sasu, dacă-l iai pe deasupra, nu-i mai iute la lucru ca noi, 
că de te pui la coasă, la sapă, la secere cu el, îi dai douăzeci 
de paşi inainte şi tot îl ajungi. 

Dar Sasul lucră cu cap în toate alea si de aceea el iasă 


mai bine Ja socoteală 
$ 


Noi avem vro 30 de sărbători bisericeşti pe an, dintre cari 
o bună parte cad pe timpul de vară, pe timpul lucrului. Apoi 
mai avem iarna, care încă ţine uneori trei luni implinite, avem 
apoi Palia, Marina și câte alte multe sărbători inchipuite, în cari 
Românul nu ţi-ar înjugă boii pentru lumea asta. Să mai socotim 
acum că vin vremuri nepotrivite pentru cosit, pentru sămănat, ete. . 
asa că noi pierdem mai mult de o jumătate de an în nelucrare. 
Apoi când ne 'ncumetrim, apoi când jeluim, apoi când umblăm 

pe la târguri şi pe la avocat ... Atâta vreme pierdută, care adu- 
nată ia olalaltă, face mii şi mii de sute. , S 

Şi tot ne mai mirăm că ne merge răul 

Timpul, bade Şofroane, în ziua de astăzi trebue bine folosit! 
Ăsta "i meșteșugul cel mai mare la un plugar cuminte! 

Când toacă popa la biserică, atunci da, se cuvine, să mergem 
si să ne închinăm Domnului măririi, dar după ce-am gătat cu 
'nchinatul să nu ne abatem pela crâşma jidovului, să nu ne pierdem 
vremea pe scaunele lui unsuroase, ci să venim acasă, să stăm la 
masă cu copilașii noştri și să ne bucurăm cu toţii de ziua domnului 
pe care o prăznuim. Şi, după ce i-am dat trupului hrană îndestuli- 
toare, apoi să ne mai gândim şi la spiritul nostru (la duhul din noi), 
să luăm o carte plină de povete, care ne învaţă si ne povățmieşte 
cum să ne intocmim gospodăria si nu numai să cetim, dar să 
şi băgăm în cap ce cetim, şi-nu numai să băgăm în cap, dar să 
şi facem aceea ce-am băgat în cap. Că de-om face asa, apoi pe 
când odihneşte trupul va lucră mintea, şi astfel, noi niciodată 
n'om fi în nelucrare; că trebue și minţii să i-se dea vreme de 
lucru, de nu să tâmpește, şi mintea numai atuncia lucră în tihnă 
“când se odihneşte trupul. Că, să ştii, bade Şofroane, că numai 
atunci îi omul om, când ştie să impace aceste două trebuinţi, 
adecă munca cu mintea! Pentrucă acolo, unde nu poate birui 
puterea, ajută mintea şi asa nici odată nu rămâi cu caru 'n drum. 

Şi apoi, ce-i mai limpede ca asta, că de vrei să ai minte 
trebue să-i dai şi ei vreme de lucrare, să n'o laşi să amorțească, 
să se tâmpească, i 

Şi asta o poate face omul, numai în iai când isi 
odihneşte trupul. 

Inseamnă-ţi dar bine, bade Şofroane, ce- ti spun acum: Nu: 
vă lăsaţi nici odată în nelucrare ; — afară de odihna de noaptea — 
să potriviţi asa, ca atunci când se odihneşte trupul, să vă imbo- 
gatiti mintea, ca să nu se rupă nici când firul care mişcă ma- 
şinăria omului, ca să nu lâncezească în trupul vostru nici un 
surub orânduit să vă susțină vieaţa ; şi din contră, această mașină 
să umble regulat ca ceasul că numai atunci trăiţi în lume. 

Şi lăsaţi pe Pălia și pe Marina şi pe celelalte sărbători in- 
chipuite, cari numai sărăcie în casă vă aduc. Că omu-i aveia 
ce i mintea, şi dacă n'o fi la om minte, apoi ăla nu-i om. 

Folosiţi deci sărbătorile intru mărirea lui Dzeu şi întru im- 
bogățirea minţii, — dar numai adevăratele sărbători, — şi atunci 
pu vă veţi mai plânge că vă umblă râu. Căci atunci veţi ajunge 

la înțelepciunea vecinilor Sași! Şi vacile or f mai grase, şi- or: 
da lapte mai mult şi polita va fi plină cu jântiţă. 

SA dea Dzeu să mă fi priceput, bade Şofroane, şi să faci: 
cum fac vecinii Sasi, cari n'au făr’ vro câteva sărbători şi şi pe ` 
acelea le petrec cu îndeletniciri folositoare, c'apoi va fi bine de 
casa dtale, că. a învăţă dela alții ce-i bine, îi semn de d acea 
bade Şofroane! i 

Dar am mai multe sit-ti scriu, de aceea acum, te rog să 
trimiţi pe Niţu la mine să-i dau cărţile ce i-am Copi c'apoi 
oiu vedea încătrău îl poartă firea. : 


Şi rămân al Dtale doritor de bine. 
Delasâutioana. hi: 


POMARITUL ȘI FOLOASELE LUI. 


(Continuare). 


Zisei mai sus, că şi materialul întrebuințat adecă pomişorul - 
trebue să fie tinăr şi. în putere. Un pom slab ori îmbătrânit, 
nici chiar în dar să nu'l primeşti. Pentru că numai năcaz și 
trudă zadarnică ifi va aduce. : 

Dar apoi nu-i destul nici cu atâta dacă pomul e în sine = 
bun si plantat bine, ci el trebue si mai departe bine ingrijit, 
ca să capete o coroană în care razele soarelui si umezeala, -: 
cari sunt atât de priincioase pentru poame — să poată străbate -- 
fără nici o pedecă. 

Coroană corespunzătoare este aceea, unde trunchiul se în- ` 
tinde drept pănă în vârful pomului, ca la brad. Apoi din trun- : 
chiul acesta se resfiră în toate părţile potrivit cracele; iar acestea ` 
' sunt frumos chindisite cu rămurele, cari apoi aduc poamele cele .. 
plăcute, zi 

Pentruca însă omul să poată fi încredinţat, că ostenelele: ~ 
şi cheltuielile lui cu plantarea pomilor n'au fost zadarnice si că 
abună samă ostenelele lui vor fi răsplătite cu poame şi roade.. 
îmbelşugate, se mai cere ca să-și aleagă bine soiul poamelor. 
plantate şi locul unde'şi aşază pomii. Pentrucă sunt soiuri de : 
pomi foarte roditori și sunt iarăş puţin roditori, ori chiar nera- - 
ditori. Ba chiar aceiaşi pomii intrun loc bun şi pentru ei priin- 
cios, vor da poame frumoase şi bune, într'alt loc necorăspun- 
zător însă nu vor da poame deloc, ori apoi numai poame ne- ` 
trebnice. Astfel spre ex.: mărul nostru pătul, cunoscut preste 
„tot de delicat și frumos, sus pe dealuri şi unde îi lipsește umezala, 
nu va da poame mai cum să cade. Și şi dacă va face în cursul 
verei poame cât de cât frumoase, toamna pe secetă toate cad 
şi astfel economul nostru la sfârşitul toamnei se va pomeni cu 
uşteptările-i zădărnicite ; pe când acelaş pom dacă eră plantat în 
vale la adăpost si unde nu-i lipseă umezala trebuineioasă pentru 
creșterea poamelor. sale, dă o sumedenie de poame bune. 

Aci a fost vorba de un anumit soiu de pomi. Dar şi mai 
alegătoare a locului unde vor să fie plantate, sunt feluritele soiuri de 
pomi. Astfel s. ex.: cireşilor, vişinilor şi chiar şi persecilor le 
place să fie sădiți sus pe colinele dealurilor, pecând merilor si 
mai ales perilor, cari străbat afund în pământ cu rădăcinile lor, 
le place mai bine pământul gras în vale. Unii pomi tin bine 
poamele lor, alţii le lapădă la cea mai uşoară adiere de vânt. 
De aceea pomii numiţi mai în urmă, sădiţi în locuri bătute ade- 
seori de vâut, nu vor aduce nici un venit, pentrucă poamele lor 
fără vreme vor fi doborite de vânt şi astfel toamna în loc de 
recoltă bogată ne vom pomeni cu pomi despoiaţi chiar și de 
frunză. 

După toate acestea imi veţi răspunde: aşadară nu e ade- 
vărat că mai tot pământul e bun pentru a cultivă pomet pre 
dânsul? 

Ba da! Numai cât pământul nepotrivit dela fire omul trebue 
să-l pregătească și să | îmbunătăţască. Mai departe fiecare pom 
să-l aşeze acolo unde se potriveşte. Sunt spre ex.: meri, cari 
rabdă şi vânt şi secetă, pecând alţii numai în cel mai bun pă- 
mânt și pre lângă ceu mai bună grijă se pot cultivă. Asemenea 
şi perii și alte feliuri de pomi. Mai departe pe locuri deloase și. 
bătute de vânt, să nu se planteze pomi mari, cu coroane res- 
firate în văzduh; ci pomi mici acăror coroane nu se ridică mult 
peste suprafaţa pământului. 

Ei bine de unde să ştie omul, cărui pom unde îi place şi 
care rabdă şi Ja vânturi şi la frig? 

Asta numai din păţania altora, din experienţă poate omul 
să o înveţe, dacă nu cunoaște diferitele soiuri şi însușirile lor. — 
Mai bine, caută împrejur şi unde vezi poame bune și frumoase, 
înseamnă-ţi soiul lor si locul pe care stau și apoi plantează și 
tu acelaș soiu şi pe astfel de loc. 

Una însă trebue bine să-ţi însemnezi! Dacă plantezi mult 
pomet si vrei să faci negustorie cu poamelie, atunci nu plantă 
soiuri multe, ci cât numai se poate de puţine şi soiuri îndutinate 
în părțile unde locuești tu. Pentrucă adevăratul negutător adună 
tot numai un soiu sau două soiuri de poame, care ştie el că se 
caută acolo, unde le duce spre vânzare. 

In ziua de azi nu mai este greu să se știe, cari soiuri se 
polrivesc şi se caută întrun anumit corn de tară. Căci mai toate 
comitatele au statorit anume soiurile de poame cari izbutese în 
pământul lor. Deci omul de acele soiuri să se ţină, mai ales dacă 
produce poame pentru vânzare. Pentrucă negutătorul care vine 
să le cumpere,,ştie că aci astfel de soiuri de poame se capătă 
şi tocmai de aceea vine, pentrucă vrea să cumpere soiurile ins 
datinate în acel loc. 

Pe lângă toate îngrijirile de mai sus, vin pedeci destule cari 
pot să primejduiască recolta (roada) poamelor, dacă omul stă cu 
mânile în sân și nu le dă pomilor sprijinul trebuincios. Astfel de 
piedeci sunt — ca să nu întrăm în amărunte — gândacii de mai, 

omidele si seceta. — Gândacii și omidele trebue să se curețe de - 
timpuriu ca să nu mânânce frunza şi să slăbească astfel pomii. 
lar în timp de secetă, să se dea pomilor apă; dar stătută şi tur- 
nata prin găuri făcute anume spre acest sfârşit până la rădăci- 
nile lor. Câte patru, cinci ferii de apă de un pom, fac minuni: 
în desvoltarea lui şi a poamelor; mai ales dacă se repetează udarea 
asta în timp de secetă, tot la două săptămâni, de mai multeori, - 

Mulţi nu se pot Dotări să-şi întocmească un pomet şi din 
“pricina, că se tem că vor muri înainte de a puteă gustă din roa- ` 
dele ostenelelor lor, Şi e adevărat că pomii numai la vârstă de. 
15—20 de ani ajung să ne îmbucure pe deplin cu roadele lor. 
Dar este leac şi în contra acestui rău. Anume sunt soiuri de pomi, 
cum s. p. „Parmenul de aur“ — măr cunoscut, așa cred, în toate | 
părţile care aduce roade mult mai curând şi mai în toţi anii. Omul 
deci isi alege o parte de pomi de aceia cari, dau mai de tim- 
puriu roade. Şi mai curând isi ajunge cineva scopul, de a aveă poame 
in scurt timp, dacă plantează pomi mici, pomi ca tufele. Aceasta. 
se face astfel, că tot între doi pomi mari se pune unul mic, pitic. 
Aceştia dau poame, până se desvoaltă pomii cei mari, atunci ~ 
pomii pitici se trec, deci se delătură şi pomii mari rămân apoi 
in depărtarea cuvenită. 

Un foarte bun mijloc de a ajunge curând la poame multe : 
şi bune este, altoitul pomilor în coroană. Un pom mare şi sănătos, - 
care nu-i altoit de loc, ori care nu ne dă poame cum vrem noi, ` 
il altoim sus în coroană cu mlădiţe dela un pom ce dă poame 
după placul nostru. Si în 2—3 ani avem poamele ce le-am dorit, . 
pe când dacă plantăm un pom tinăr, trebuiă poate să aşteptăm 
zeci de ani. — Altoitul în coroană se face mai bine în crepă- 
tură, sau sub coaje şi se altoiese dintr'una toate cracele pomului, 
cari nu sunt mai groase decât mâna. Mlădiţele ce dau din cra- .. 
cele altoite, sub altoitură, e bine să nu se curețe până toamna, >. 
pentrucă sunt de ajutor pomului. (Va urma). ` 


CE SA FACEM LA IARNA? 


Se apropie iarna. "Țăranul român a săvârşit cu lueratul pă- ` Ś 
mântului: a cules cucuruzul, a sămânat grâul, a ogorit ceva şi, . 
şi-a aşezat plugul şi grapa sub şopron, ca apoi la primăvară, când - 
vine vremea sămânatului de cucuruz, Orz, ovăs sau mohor, de 
nou să înceapă munca grea şi ostănitoare, | 

Aproape nouă luni de zile, din primăvară până la sfârşitul 
toamnei, deci cea mai mare parte a anului, ţăranul român ne- 
încetat a muncit; a muncit priu frig, ploaie şi căldură dogoritoare; 
a muncit din zori de zi până târziu noaptea, cu să câştige o bu-. 
cată de pâne pentru familia sa, şi ca din rodul crunt al muncei 
sale, să isi implinească datorințele de cetăţean al ţării, să plă- 
tească multele lucruri și dări, cari din zi în zi sunt mai mari, 
mai grele. 


© BCUCIuj 


ȚARA NOASTRĂ 137 








Numai iarna odihneşte ţăranul român, când de pe fruntea 
lui arsă de soare se usucă stropii de sudoare, a căror izvor vreme 
de opt luni nici odată nu a secat, 

E bine deci, să ne întrebăm, ce face ţăranul român iarna, cum 
întrebuinţează el vremea aceasta, când nu poate munci la holdă? 

Durere, răspunsul nu e măgulitor nici pentru ţăranul român, 
nici pentru neamul nostru românesc, pentru a cărui înaintare și 
inţărire pe toate căile, cu toţii, ţărani şi surtucari, săraci şi avuti, 
tineri şi bătrâni, avem mare şi sfântă datorinţă să luptăm, 

Țăranul român adecă, vremea iernei o petrece in aga chip, 
că din aceasta nici el, dar nici neamul său nu are nici o haznă, 
nici un folos, căci unul şade ziua întreagă acasă lângă cuptor; 
altul merge la un colţ de uliţă şi vorbeşte acolo, de cele mai 
multe ori lucruri netrebnice, iar al treilea, merge la crâşmă unde 
nu numai că isi prăpădeşte bănişorii câştigaţi cu muncă grea, ci 
îşi mai înveninează oasele cu spirtul crâşmarului. 

Aceste sunt deprinderi rele şi păgubitoare, din care pricină 
trebue să le sfârșim din rădăcină, 

Vremea iernei se poate întrebuinţă şi altcum; se poate în- 
trebuinţă asa, ca să avem haznă și folos din aceasta, să câştigăm 
vre-un ban şi să învăţăm ceva. 

Să întroducem în toate casele româneşti industria de casă, 
care e un mare izvor de câşţig. Anul întreg cumpărăm, de multe 
ori cu bani grei, astfel de lucruri, pe cari si noi le-am puteă face 
sau gati. 

Tot astfel să-i învăţăm cu obiceiul cetitului, ceeace încă și 
-are însemnătatea sa nemăsurată. 

Din nici o casă să nu lipsească cel puţin o foaie românească, 
şi tot astfel cărţile românești, pe cari în serbători și in serile 
lungi de iarnă să le cetim din literă în literă. 

Să ne uităm numai la acele neamuri, care cu toată plăcerea 
şi dragostea au îmbrățișat cetirea, și vom vedea, că ele ne-au 
întrecut în foarte multe privinţe, vom vedeă apoi că sarcina vieţii 
lor e cu mult mai ușoară decât a noastră, deşi noi muncim mai 
din greu decât ele. 

Oare ce e mai frumos și creştinese: “să cetim o carte, să 
zicem, o carte care ne vorbeşte de faptele măreţe și vitejeşti ale 
strămoșilor noştri, sau o carte cu poveţe, cu învățături econo- 
mice, ori să mergem la crâșmă, şi acolo, dupăce rachiu! gătit 
din apă şi spirt ne-a ameţit, dupăce deci ne-am pierdut mintea, 
judecata bună, — pentru lucruri de nimic, pentru lucruri copi- 
lărești, ne încăerăm la sfadă, urmată de bătae şi de foarte multeori 
sfârşită cu omor, cu vărsarea sângelui fratelui nostru? Urmările 
le cunoaştem: temniţă cu anii de zile sau pe vieaţă; prăpădirea 
moșşioarei strămoșești şi bâta de cerşitor în mâna copiilor noştri! 

Oricine vede că aşa nu e bine. Deci trebue să ne întoarcem 
de pe aceste căi rătăcite. 

„Voeşte şi vei putea“ zice un proverb cuminte din bâtrâni. 

Sus să avem deci inimile! Alex. TJintariu, 

UNELTE DE STUPARIT. 


Intrând Intro magazie, unde se vând unelte de stupărit 
avem prilej de a vedeă sumedenie de astfel de lucruri, fiind 
totodată ispitiţi a cumpără adesea şi de cele netrebnice. Tot 
asemenea se întâmplă luând amână un catalog pentru obiecte 
de stupărit. Si totuş numărul uneltelor de neapărată trebuinţă 
este foarte mic. 

Anume: 


1. Obrăzarul, o sculă neapărată în stupăritul raţional. 


2. Mănuşile din pânză cu gumă. 
3. Cleştele. 
4. Cutitul cu două tăişe pentru desgolirea celulelor. 


5. Curăţitorul în formă de dirg pentru curățirea albinelor . 


moarte, a rămăşiţelor de faguri ş. a. de pe fundul coșniţelor. - 
6. Cuţitul pentru rătezarea fagurilor în coşniţele de nuiele. 
7.  Cușculiţa din sîrmă (drot) pentru deschilinirea matcei. 
8. Maşina pentru încheierea părcanelor. 
9. Maşina da așezat fagurii măiestriţi în păreane. 
10.  Coşniţa, cu care ne folosim la facerea rindului bun în 


toate coşniţele mobile, aşezând în ea ramele scoase din alte E 
coşniţe. Ea are forma si mărimea celorlalte coşniţe şi use; 
iar în lăuntru lăţişori pentru trei rinduri de rame. li lipseşte . .: 


urdinişul, poliţa și fereștrile şi e din scânduri subţiri, ca să fie 
uşoară. 


Aceste unelte sunt ieftine si le poate cumpără fiecare stupar. E 


Dacă cere sfatul unui stupar pricepător, cu atât mai bine. 

Unde sunt tovărăşii economice, se pot cumpără cu înlesnire 
următoarele unelte, iar unde nu sunt să se însoţească mai mulţi 
stupari pentru a le cumpără împreună, și anume: 

1. Maşina pentru facerea fagurilor măiestriţi. 

2. Mașina de scos mierea. 

3. Oala pentru scoaterea cerei din faguri. 


Stuparul. 

DIN POPOR. 
Uitându-mă pe deluţ, Drăguciorii din alt sat, 
Mi să fac ochii bănuţi Ca pita (pânea) de cumpărat. . 
Pentru tine mândruluț. Când o cumperi 
Uitându-mă pe luneuiă, Te bucuri, 
Mi să fac ochii dutcuţă Când o mâneci 
Pentru tine mândruluţă. Nu te saturi. 

STIRI. 


Redactorul foji noastre, dat în judecată pentru 
articolul „Poveste de jale“ din Nr. 4al „Țării noastre“, 
a apărat singur-la-pertractarea de Marţi i 
ținută în fata Curţii cu juraţi din Cluj. Juraţii au 
adus verdict de achitare, confirmat și din partea tri- 

Concurse.  „Asociaţiunea“ dă pe an. şcol. 1907/8 o bursă de 
K 300:— din „Fundaţiunea 1. Petran“ pentru un student de na- 
ționalitate rom. care urmează la una din facultăţile universităţii 
din Cluj. Cererile se vor înaintă comitetului central al Asociaţi- 
unii, Sibiiu, până la 15 Dec. st. n. a. c. Cererile vor fi însoţite 
de a) Certificat de botez; b) Certificat de studiu; c) Index in ori- 
ginal sau copie legalizată. Cel împărtăşit de bursă va fi obligat 
a luă parte la masa studenţilor academiei din Cluj. — Tot , Aso- 
ciaţiunea“ dă pe an. şcol. 1907/8 o bursă în sumă de K 200— 
din „Fundaţiunea George Boieriu din Vad“ unui elev care ur- 
mează la vre-una dintre scoalele medii din patrie. Vor fi prefe- 
riti cei înrudiţi cu fundatorul. Terminul concursului este 15 Dec. 
st. n. a. c. Cererile vor fi însoţite de: a) Certificat de botez; 
b) Certificat pe an. şcol. 1906/7; c) Certificat de paupertate ; 
d) Actele cari dovedese înrudirea cu fericitul fundator. 








9 

Fä bine neamului tdu! Ca să se înmulțească clasa industri- 
așilor şi între Români, redacţiunea foii „Meseriaşul” din Lugoj 
mijloceşte gratis plasarea de băieţi la meseriaşii noştri, cari caută 
şi întreabă tot mai mult după băieţi, invAfacei (şegârţi, inași) la 
această redacţiune. La tăria neamului zideşte tot natul, care ajută 
clasa aceasta. Redacţiunea foii „Meseriaşul“ roagă deci pe tot 
iubitorul de neam Român să-i caute si să-i ceară intrevenire 
pentru aşezarea de atari băieţi, căci ar avea totdeauna unde. 

Preoţilor şi învăţătorilor mai săraci le-ar da foaia chiar pe 
jumătate preţul (pe 1 fl. 20 cer.) numai cu să-i angajeze la acui- 
rarea de băieţi pentru cariera industrială. 

Adresa: redacţiunea foii „Meseriașul“, Lugoj. 

Din cercul meseriaşilor noştri. In şedinţa literară a IX-a a 
„Reuniunei sodahlor rom. din Sibiiut, di prezident V. Tordăşianu 
a făcut comunicarea că dl Joan Apolzan, lucrător tipograf în sta- 
bilimentul de arte grafice Jos. Drotleft din Sibiiu, a făcut un lau- 
dabil început pentru literatura noastră industrială. DI Apolzan 

adecă a dăruit reuniunii lucrarea sa întitulată: „Numirile uneltelor $ 
de mână, întrebuințate la măsărit, bărdăşit, modelărie, căruţărie,.. . 
strungărie şi sculptură“, în limbile română, germână si maghiară, E 


cu unele explicația şi o prefaţă. 
o 
Asociaţia agricultorilor ungari ţinută zilele aceste a hotărit,, 


între altele, să muncească și pe viitor pentru înființurea şi îna- ~ 


întarea tovărăştilor. 
9 


Congresul al II-lea al agricultorilor din România ţinut la Bu- 
curești s'a ocupat de următoarele patru chestii: economie socială, 
învăţământ agricol, cultura pământului şi economia vitelor. 

o f 

Reforma dărilor. La 22 Oct. a. c. ministrul ung. de finanţe 
a prezentat corpurilor legiuitoare următoarele 7 proiecte de legi 
privitoare la reforma dărilor: 

1. Despre darea de venit. 

2. Despre darea generală de câștig. 

3. Despre rectificarea catastrului dării de pământ şi sta- 
bilirea cheii acestei dări. 

4. Despre darea asupra caselor. 

5. Despre darea de câștig a întreprinderilor obligate la dare 
de samă publică. 

6. Despre darea asupra capitalului şi a rentei. 

7. Despre manipularea prestaţiunilor publice. 

© 

Societatea pentru fond de teatru isi ține azi în 4/17 şi mâne. 
în 5/18 Noemvrie adunarea generală din an. crt. în Cohalm. Se 
va celebră cu această ocaziune parastas solemn în memoria neui- 
tatului prezident Josif Vulcan şi, pe langa ordinea de zi prevă- 
zută în statute, se vor ceti disertațiuni şi se va face alegerea co- 
mitetului pe un nou period de 3 ani. Dorim adunării cel mai deplin 


succes. 
Bibliografie. 

A apărut: „Alcoohzmul“, o brogură foarte instruetivă, de domnii Dr. 
Isidor Marcu, canonic mitropolitan şi Stefan Roșianu, spiritual şi profesor în 
Blaj. Broşura se extinde pe 161 pag., studiază amănunţit și temeinice patima 
aleoolizmului mult răspândită în poporul nostru şi arată mijloacele pentru com- 
baterea, acestei patimi. O recomandăm tuturor, îndeosebi preoților gi învățăto- 
rilor nostri, cu o carte de mare folos. Se poate procură dela Tipografia semi- 
narului arhidiecezan din Blaj cu preţul de 1 cor. + 20 fil. porto. 








Editor: Octavian Goga. Tiparul tipografiei arhidiecezane. Sibiiu, 

